RESOLUCIÓN do 3 de decembro de 2021 pola que se conceden as axudas do programa Conecta COVID para proxectos de I+D+i relacionados coa COVID-19 que favorezan a recuperación e a transición dixital das pemes galegas, financiadas polo Fondo Europeo de Desenvolvemento Rexional (Feder) dentro do programa operativo Feder Galicia 2014-2020 (códigos de procedemento IN852D e IN852E).
Axencia Galega de Innovación — III. Outras disposicións — 16/12/2021

A Resolución do 22 de xuño de 2021 da Axencia Galega de Innovación (DOG núm. 132, do 13 de xullo) estableceu as bases reguladoras das axudas do programa Conecta COVID para proxectos de I+D+i relacionados coa COVID-19 que favorezan a recuperación e a transición dixital das pemes galegas, financiadas polo Fondo Europeo de Desenvolvemento Rexional (Feder) dentro do programa operativo Feder Galicia 2014-2020 (códigos de procedemento IN852D e IN852 E), como parte da resposta da Unión Europea á pandemia da COVID-19.
O artigo 4 das bases reguladoras establece os requisitos que deben cumprir as entidades beneficiarias para poder optar ás axudas.
Unha vez revisada a documentación inicial dos expedientes, xunto coa documentación achegada após os requirimentos oportunos, o órgano instrutor formulou proposta de resolución de inadmisión dunha solicitude presentada ao procedemento IN852E que non cumpría coas exixencias contidas nas bases reguladoras, conforme o establecido no artigo 19.8 delas. Esta solicitude de axudas figura no anexo IV á presente resolución.
As solicitudes que resultaron admitidas foron obxecto do proceso de avaliación segundo os criterios de valoración establecidos no artigo 21 das bases reguladoras.
A comisión de selección prevista no artigo 20 das bases reguladoras reuniuse o día 15 de novembro de 2021 e elaborou unha relación por orde decrecente de puntuación das solicitudes que cumpren as condicións administrativas e técnicas para adquirir a condición de beneficiarias, con indicación da súa avaliación, o custo subvencionable e a subvención que corresponde ao proxecto e a cada unha das entidades, por un importe total de 4.000.000,00 de €.
De acordo co anterior,
1. Conceder as axudas ás entidades que figuran no anexo I desta resolución, por orde decrecente de puntuación dos proxectos en que participan.
2. Denegar as solicitudes que se relacionan no anexo II por non dispoñer de crédito suficiente para o seu financiamento.
3. Desestimar as solicitudes que, unha vez avaliadas, non acadaron os 65 puntos de valoración mínima que exixe o artigo 21 das bases reguladoras. Estas solicitudes relaciónanse no anexo III.
4. Publicar a relación de solicitudes que foron inadmitidas por non cumpriren os requisitos da convocatoria e que figuran no anexo IV.
As axudas concedidas impútanse ás aplicacións orzamentarias 06.A2.561A.770.0 (pemes e grandes empresas), 06.A2.561A.781.0 (organismos de investigación e difusión privados) e 06.A2.561A.744.0 (organismos de investigación e difusión públicos), segundo a natureza da entidade beneficiaria, nas cal existe crédito adecuado e suficiente nos orzamentos da Comunidade Autónoma de Galicia para o ano 2021.
De acordo co establecido no artigo 5 das bases reguladoras, estas axudas están financiadas no marco do programa operativo Feder Galicia 2014-2020 no eixe REACT-UE (obxectivo específico OE 20.1.1-OE REACT-UE 1) como parte da resposta da Unión á pandemia da COVID-19, contribuíndo ao indicador CV33: «Entidades axudadas na loita contra a COVID». A taxa de financiamento Feder é do 100 %.
Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no Diario Oficial de Galicia, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 3 de decembro de 2021
Non hai solicitudes de axudas denegadas neste procedemento.
Non foi inadmitida ningunha solicitude de axudas neste procedemento.